b"\n_START_ARTICLE_\nMacroeconomie\n_START_SECTION_\nPerioada p\xc3\xa2n\xc4\x83 la absolutism\n_START_PARAGRAPH_\nDin antichitate \xc8\x99i din evul mediu au \xc3\xaenceput s\xc4\x83 apar\xc4\x83 cuget\xc4\x83ri asupra schimburilor comerciale, \xc3\xaen operele anumitor filosofi, teologi, profesori de drept \xc8\x99i de finan\xc8\x9be. Construirea teoriilor economice \xc3\xaen urma discu\xc8\x9biilor academice \xc8\x99i reflec\xc8\x9biilor economice actuale asupra comer\xc8\x9bului \xc3\xaen sensul actual au avut loc \xc3\xaen acea perioad\xc4\x83 doar foarte rar. Unii dintre str\xc4\x83mo\xc8\x99ii antici ai economi\xc8\x99tilor de ast\xc4\x83zi au fost, printre al\xc8\x9bii: Xenophon, Platon \xc8\x99i Aristotel; iar \xc3\xaen evul mediu au fost: Thomas Morus, Thomas Hobbes, John Locke \xc8\x99i Gottfried Wilhelm Leibniz. Politica economic\xc4\x83 era condus\xc4\x83 de cele mai multe ori f\xc4\x83r\xc4\x83 o baz\xc4\x83 teoretic\xc4\x83 temeinic\xc4\x83.\n_START_SECTION_\nDe la mercantilism la clasicism\n_START_PARAGRAPH_\n\xc3\x8en timpul absolutismului s-a cristalizat \xc3\xaen Fran\xc8\x9ba, Italia \xc8\x99i Anglia o direc\xc8\x9bie \xc3\xaen domeniul politicii economice, care nu s-a bazat pe o teorie compact\xc4\x83, ci pe percep\xc8\x9biile asupra leg\xc4\x83turilor comerciale, a\xc8\x99a cum a fost cazul p\xc3\xa2n\xc4\x83 la acel moment. Politica economic\xc4\x83 mercantilist\xc4\x83 a fost caracterizat\xc4\x83 prin interven\xc8\x9bii masive \xc3\xaen economie din partea statului \xc8\x99i a condus \xc3\xaen Fran\xc8\x9ba la un declin al agriculturii. Ca o reac\xc8\x9bie la aceast\xc4\x83 evolu\xc8\x9bie, medicul Fran\xc3\xa7ois Quesnay a publicat \xc3\xaen anul 1758 \xc3\xaen Tableau Economique teoria unui mecanism economic bazat pe un circuit deschis, o politic\xc4\x83 laissez-faire. Aceast\xc4\x83 \xc8\x99coal\xc4\x83 denumit\xc4\x83 mai t\xc3\xa2rziu fiziocra\xc8\x9bie este considerat\xc4\x83 prima \xc3\xaencercare \xc3\xaen teoria \xc8\x99tiin\xc8\x9belor economice._NEWLINE_\xc3\x8en Anglia, ideile fiziocra\xc8\x9biei au fost acceptate \xc8\x99i au fost dezvoltate \xc3\xaentr-o teorie pentru \xc3\xaentreaga societate, economia na\xc8\x9bional\xc4\x83 clasic\xc4\x83. Adam Smith, David Ricardo \xc8\x99i John Stuart Mill au fost numi\xc8\x9bi deseori a fi cei mai importan\xc8\x9bi reprezentan\xc8\x9bi ai acestei \xc8\x99coli. Spre deosebire de fiziocra\xc8\x9bi, clasicii au fost de p\xc4\x83rere c\xc4\x83 statul trebuie s\xc4\x83 se limiteze de la interven\xc8\x9biile \xc3\xaen evenimentele economice, pentru a evita tendin\xc8\x9bele gre\xc8\x99ite.\n_START_SECTION_\nDe la clasicism la Keynes\n_START_PARAGRAPH_\n\xc3\x8en decursul industrializ\xc4\x83rii \xc8\x99i a agrav\xc4\x83rii diferen\xc8\x9belor sociale asociate cu aceasta, s-au amplificat \xc3\xaen ora\xc8\x99e \xc3\xaentreb\xc4\x83rile economi\xc8\x99tilor despre \xc3\xaemp\xc4\x83r\xc8\x9birea c\xc3\xa2\xc8\x99tigurilor \xc8\x99i au devenit un subiect de discu\xc8\x9bie interesant. Au ap\xc4\x83rut socialismul \xc8\x99i marxismul. Aceste curente au accentuat nevoia de a regulariza opera\xc8\x9biunile economice \xc8\x99i au cerut colectivizarea mijloacelor de produc\xc8\x9bie. Reprezentan\xc8\x9bii cei mai importan\xc8\x9bi ai acestui curent au fost: Robert Owen, Charles Fourier \xc8\x99i Karl Marx._NEWLINE_\xc3\x8en acela\xc8\x99i timp al\xc8\x9bi oameni de \xc8\x99tiin\xc8\x9b\xc4\x83 puternic anima\xc8\x9bi de un sentiment burghez na\xc8\x9bional au creat istorismul: Friedrich List \xc8\x99i Gustav von Schmoller. Ei cereau ca statul s\xc4\x83 se implice pentru a proteja economia na\xc8\x9bional\xc4\x83 \xc8\x99i investigarea realit\xc4\x83\xc8\x9bii \xc3\xaen locul generaliz\xc4\x83rilor rapide._NEWLINE_La sf\xc3\xa2r\xc8\x99itul secolului al XIX-lea a fost \xc3\xaenfiin\xc8\x9bat\xc4\x83 \xc8\x99coala utilit\xc4\x83\xc8\x9bii marginale, sub influen\xc8\x9ba unor economi\xc8\x99ti ca \xc8\x99i William Stanley Jevons, Carl Menger \xc8\x99i L\xc3\xa9on Walras. Pentru prima dat\xc4\x83 s-au tematizat \xc3\xaenceputurile microeconomiei, cum ar fi estim\xc4\x83rile individuale ale utilit\xc4\x83\xc8\x9bii \xc8\x99i func\xc8\x9biile cererii \xc8\x99i ofertei._NEWLINE_De atunci, problemele metodologice au constituit un suport echitabil al economiei, al\xc4\x83turi de problemele de con\xc8\x9binut \xc8\x99i de regularizare politic\xc4\x83. Sub influen\xc8\x9ba modului de g\xc3\xa2ndire al \xc8\x99colii utilit\xc4\x83\xc8\x9bii marginale, clasicismul a fost dezvoltat \xc8\x99i s-a creat neoclasicismul, av\xc3\xa2ndu-l ca reprezentant pe Alfred Marshall care a \xc3\xaembinat \xc3\xaen analiza echilibrului curentele subiective ale \xc8\x99colii utilit\xc4\x83\xc8\x9bii marginale cu teoriile obiective ale clasicilor.\n_START_SECTION_\nDe la Keynes p\xc3\xa2n\xc4\x83 ast\xc4\x83zi\n_START_PARAGRAPH_\nJohn Maynard Keynes a oferit actorilor politici o teorie util\xc4\x83 pentru dep\xc4\x83\xc8\x99irea crizelor economice, printr-o politic\xc4\x83 economic\xc4\x83 activ\xc4\x83 a statului \xc8\x99i a \xc3\xaenfiin\xc8\x9bat keynesianismul. Neoliberalismul s-a dezvoltat \xc3\xaen paralel, pe baza liberalismului, ca un contrabalans politic._NEWLINE_Ordoliberalismul a ap\xc4\x83rut dup\xc4\x83 neoliberalism \xc8\x99i a furnizat conceptul economiei de pia\xc8\x9b\xc4\x83 sociale. \xc3\x8en anii '60, Milton Friedman a \xc3\xaenfiin\xc8\x9bat monetarismul._NEWLINE_Curentele mai noi \xc8\x99i mai pu\xc8\x9bin r\xc4\x83sp\xc3\xa2ndite sunt: debitismul, economia liber\xc4\x83, economia evolu\xc8\x9biei \xc8\x99i noua economie institu\xc8\x9bional\xc4\x83."